
PARTEA OFICIALĂ 


oma 


Nr. 1441/1930. 
Distribuirea Sf. Mir. 


In Sfânta şi Marea Joia Patimilor Domnului, 
după rânduiala Si. noastre Biserici, am consacrat Si. 
Mir pentru întreaga noastră Dieceză. Prin urmare 
lăsăm tuturor conducătorilor oficiilor protopopeşti, ca 
fiecare să trimită o sticlă potrivită pentru a primi Si. 
Mir., pe care apoi îl vor distribui tuturor bisericilor 
din districtul lor îngrijindu-se, ca Mirul vechiu să fie 
- ars în candela din biserică, iar cel nou să fie aşezat 
şi păstrat într'un vas curat. 

Oradea, 25 Aprilie 1930. 


Nr. 1154/1930. | 
„Istoria Diecezei române unite a Orăzii Mari“. 


Ilmul Dr. lacob Radu, prepozit capitular și prelat 
papal, istoria Diecezei noastre ce a scris-o cu prilejul 
aniversării de 150 ani dela întemeierea ei şi era de- 


Diecezei, prin aceasta încuviinţăm,- ca acest volum de 


No. 1155/1930. 


stinată să apară în sematismul jubilar, întârziind din 
motive tehnice apariţia șematismului jubilar, a tipărit-o 
întrun volum separat cu titlul de mai sus. Fiind ne- 
cesar, ca fiecare arhivă parohială să aibă istoria 
| 
istorie a Diecezei să poată îi comandat şi în sarcina 
casselor bisericeşti. Preţul unui volum este 100 Lei şi 
se poate comanda dela oficiul administrativ al fonda- 
țiunilor diecezane sau dela Tipografia Doina din. Beiuş. 


Oradea, 30 Aprilie 1930, 


- 


Salariile preoţilor pe Februarie—Aprilie 1930. 


Comunicăm, că salariile preoților s'au ordonanţat 
pe lunile Februarie, Martie şi Aprilie şi se pot ridica 
dela Oficiul administrativ al. fondaţiunilor diecezane. 

Oradea, 30 Aprilie 1930. 

PARTEA NEOFICIALĂ 


îi zana ai CD mem a 


Morala evanghelică. 


Natura moralei 
evanghelice 


Morala ne învaţă ce şi cum trebuie să lucrăm 

ca să ne asigurăm fericirea. Ca atare -morala evan- 
ghelică este diametral opusă tuturor svârcolirilor ste- 
rile ale minţii omeneşti de a conduce viaţa omenească 
după burul ei plac. Legea moralei. creștine izvorește 
din voința lui Dumnezeu şi scopul ei este: D-zeu, 
perfecțiunea creşiină. Morala creştină: şi religiunea 
sunt nedespărţite. Ținta creştinului credincios este să 
- dobândească fericirea vecinică personală, care con- 
sistă în vederea lui D-zeu faţă. în față. Dobândirea 
acesieia esle răsplata faptelor morale b ne, iar pier- 
derea ei este pedeapsă pentru neglijarea ori chiar 
călcarea poruncilor moralei creştine. 


Perfecţiunea morală, care este esența moralității, 
n'o poate realiză omul răzimat numai pe puterile sale, 


_puleţi 


fără Mori darului d-zeiesc, „Fără de mine nimic nu 
face“ zice Mântuitorul. Prin aceasta însă, nu  şe 
exclude conlucrarea omu'ui cu ajutorul acesta d-zeiesc; 
nu se exclude munca nici suferința; din contră, ab- 
negațiunea este mijlocul cel mai puternic al -morălei 
creştine. 

Lucrurile mari, cum e mai ales Geiiacifuna mMo-. 
rală creștină, nu se pot dobândi - fără abnegaţiune şi 
j» rife mari. Impărăţia cerurilor se cucereşte prin luptă, 
iar lupta cere jerite. Cine vrea s'o dobândească, trebue 
să primească lupta cu jertfele ei cu tot. „Cine vrea 
să vină după mine — zice Cristos — să se lapede 
de sine şi să-și ia crucea sa 'şi să-mi urmeze mie.“ 

Idealul moralei creştine este perfecțiunea d-zeia- 
scă, Aceasta este modelul căruia trebue să-i se con: 
formeze omul care vrea să ajungă la desăvârşire. 
„F ţi desăvârşiţi — zise Mântuitorul — precum și 
Talăl vostru cel din ceruri desăvârşit este“, Modelul 

cel mai perfect de imitat este Isus Cristos, D-zeu: 
omul. Pe acesta îl pune înaintea creştinilor S. Pavel 
Apostolul neamurilor, când îi îndeamnă, zicând: „Fiţi 
imitatorii lui D-zeu, ca nişte fii iubiţi“. 

Morala evanghelică nu este o clădire zidită pe 
nisip, care, căzând ploaia, ven'nd râurile și suflând 
-vânturile, se surpă cu cădere mare, ci este ca şi o 
casă zidită pe piatră. „Şi a căzut ploaia, si au venit 
apele, şi au suflat vânturile şi-au pornit spre casa aceea 
şi n-a căzul, că era întemeiată pe piatră“, care este 
voința d:zeiască. Regulatorul - lucrărilor morale fiind 
aceasta voinţă d-zeiasă, aici şovăirea şi târguiala nu-şi 
au loc, ca în morala bunului plac. 

O lege numai atunci mă poate obligă, numai 
-atunci îmi poate impune o datorință, dacă vine dela 
cineva mai pre sus de mine, de care atârn cu totul, 
şi dinaintea căruiă n'u poţi vâşca. Astfel de ființă nu- 
mai D-zeu este. Sancţiunea divină a moralei creştine, 
nu se poale eludă, ca şi sancţiunile naturale omenești. 
Legea voinței divine mă obligă în conștiință cu o pu: 
tere irezistibilă. Aceasta n'o poate face omul, ori cât 
de categorică să fie porunca raţiunii lui; pentrucă a 
face binele numai penirucă e bine, şi a încuniura răul 
numai pentrucă e rău în sine, sau pentru societate, 
aceasta nu are lărie îndată ce vin ispitele, ori intere- 
'sele particulare. Obligaţiunea izvorită din voinţa di- 
vină este tăria :-moralei evanghelice, 


2 Morala evanghelică 
şi morala laică 


Din cele de până aci se vede, că morala ne a- 
rată ce trebue să facem și ce trebue să încunjurăm 
pentru ca să putem ajunge ţinta, pentru care suntem 
creaţi. 

Aici, însă, am ajuns la răscrucea a două lumi, 
cari se călăuzesc. după două concepții de viaţă dia- 
metral opuse, din cari izvoresc — apoi — două legi 
morale, cari se exclud reciproc. Unii îşi îndreaptă 
viața după concepţia d-zeiască a blândului Nazarene an, 
aşa cum au înțeles-o aceea din Sf. Evanghelie creștinii 
cei adevăraţi, începând din cele mai îndepărtate vre- 
muri, şi până în zilele noastre; legile moralei lor sunt 
legile evanghelice; morala lor este morala evanghe- 
„lică. Alţii reducând tolul la o legendă izvorită din 
tainițele sufletului omenes , închinându-se lor înşişi, 
adoră raţiunea suverană, independentă, autonomă, care 
în vecinica-i nesupunere vrea o nouă orânduire a luc- 
rurilor din lume ; legile moralei lor sunt dictate de 
această rațiune omenească independentă, autonomă; 
morala lor este independentă, autonomă, filozofică, 
sau laică, lumească. In cea dintâiu norma, măsura 
lucrărilor omeneşti este voinţa lui D-zeu manifestată 
în poruncile şi legile evanghelice; în cea de a doua, 
mintea omului îşi dă şieşi legi morale, omul e legiui- 
torul său propriu. După cea dintâiu, morala şi religiu- 
nea sunt într'o legătură organică, aşa încât a le des- 
părţi ar însemnă a le desfiinţa. A. doua rupând orice 
legătură intimă cu D-zeu şi cu religiunea, se declară 
pe sine independentă, ade-ă de capul său. Legile 
acestei morale nu izvoresc dintr'un principiu extern şi 
supra-firesc, trans endent, ci acele trebue căutate în 
însăşi relaţiile vieţii materiale ale omului. Omul însuşi 
e legiuitorul și regulatorul vieţii sale, nerecunoscând 
altă autoritate superioară, deoarece nu se crede supus 
unei ordine morale prestabilită de o autoritate trans- 
cendentă. In consecință avem a face cu două morale: 
una religioasă, morala evanghelică; şi alla fără _reli- 

giune şi fără D-zeu, morala aufonomă, ştiențifică 
laică sau posilivă. Cea dintâiu se caracterizează prin 
smerenie, umilin[ă ; cea de a doua prin /rufie. 


Nota specifică a moralei 
evanghelice: iubirea 


Pe lângă împrejurarea că, în morala evanghelică 
norma moralității lucrărilor omeneşti este voinţa divină, 
iar în cea laică singură raţiunea autonomă este mă- 
sura moralității, morala evanghelică mai are încă o 
notă specială prin care se deosobeşle de cea auto: 
nomă, şi după care se poate cunoaște, aceasta este: 
iubirea, iubirea lui Dumnezeu şi iubirea deaproapelui : 
„Să iubeşti pe: Domnul D-zeul tău cu toată inima ta, 
cu tot sufletul tău ş: cu tot cugetul tău“. Aceasta este 
cea dintâiu şi cea mai mare poruncă — zice Mântuitorul 
—; iar a doua asemenea acesteia: să iubești pe 
aproopele tău, ca pe line însuți. Intru acestea două 
porunci toată legea şi prorocii atârnă“. 

lubirea este legea de atracțiune sufletească, pe 
care natura însaşi a sădit-o în inima omului, este sen- 
timentul cel mai nobil şi mai puternic: „e mai tare ca 
şi moartea“), ea este viaţa sufletului: „cel ce nu iubeşte 
petrece în moarte“.?) 

Iubirea aproapelui nu este numai un sfat evan- 
ghelic, ci ea este o datorie ce se razimă pe legea 
naiurală. Dela fire omul este făcut să trăiastă în so- 
cietate ; iar temeiul vieţii sociale adevărate este iubirea, 
fără de care nu se poate să trăiască oamenii Împre- 
ună, pentrucă zice Apostolul neamurilor: „iubirea în- 
delung rabdă, se milostiveşte; iubirea nu pismueşte, 
iubirea nu se sumeţeşte, nu se trufeşte, nu se poartă 
cu necuviință, nu caută ale sale, nu să întărâtă, nu 
gândeşte răul, nu se bucură de nedreptate, ci se bu- 
cură de adevăr; toate le sufere, tpate le rabdă, toate 
le crede. toate le nădăjdueşte“.*) Conirare iubirii sunt 
ura şi invidia, prin cari se surpă temeliile familiei şi 
a societăţii întregi. 

Datoria iubirii aproapelui este o poruncă a Legii 
Nouă dată prin Isus Cristos. Această poruncă a dat-o 
Isus în mod positiv celor ce cred întrânsul ca prin 
aceasta să cunoască lumea că ei sunt cu adevărat 
creştini. „Intru aceasta vor cunoaşte, că ai mei ucenici 
sunteţi, de veţi avea dragoste îniru voi“.t) 

lubirea este baza moralei creștine, prin ea se 
înobilitează inima, promovând demnitatea morală a omu- 
lui. Morala creştină cu legea dragostei este şcoala ca- 
racterelor nobile :şi temeiul vieţii sociale. Aceasta în- 
vaţă şi Apostolii arătând că valoarea morală a fapte- 
lor omeneşti o dă iubirea. „De aș grăi în limbile 
omeneşti şi ingerești — zice Apostolul neamurilor — 
iar dragoste nu am, făculu-m'am aramă sunătoare şi 
chimbal răsunător; şi de aş avea prorocie şi aş şti 
toate tainele şi toată ştiinţa şi de aş avea toată cre- 
dinţa, cât să mut şi munţii, iar dragoste nu am, nimic 
nu sum. Şi de aş împărți toală avulia mea şi de aş 
da trupul meu să-l arză şi dragoste nu am, nici un 
folos nu-mi este“.5) 

lubirea aproapelul se bazează pe iubirea lui D-z -zeu 
Pe D-zeu îl iubim pentru sine ca bunătatea cea mai per- 
fectă; iar pe aproapele îl iubim pentru D-zeu care 
l-a creat întocmai ca şi pe noi. Aceste iubiri nu se 


3) Cânt. Cânt. 8.6. 
2) |. loan 3, 14. 

3) 1, Cor. $3,4--8; 
1) loan 13, 35. 

5) 1 Cor, 13, 1—3. 

pot despărți deoarece, zice Sf. loan: „De va zice 
cineva: „iubesc pe D-zeu“ iar pe fratele său il ureșle, 
mincinos este“.!) Creştinul iubeşte pe aproapele pen: 
trucă iubeşte pe D-zeu. Cel ce iubeşte pe Tatăl, iu- 
beşte şi pe fiii Tatălui, iar noi loți fraţi suntem, membrii 
unei familii mari al cărei cap este D-zeu Tatăl. Şi cel 
ce iubeşte pe D-zeu, binele suprem, acela ureşte răul, 
şi va deprinde virtuţile:. va fi curat la suflet, cinstit, 
blând, cumpătat, îndurător, afabil şi modest. Deci: iu- 
bim pe aproapele din motivul iubirii lui D-zeu. 


Iubirea duşmanilor 


Porunca iubirii aproapelui se află şi în L. Veche, 
dar aproapele Evreului erau numai cei de un neam cu 
el şi prietenii lui. Caracterul universal l-a primit po- 
runca iubirii aproapelui prin Isus Cristos, care a 
estins această datorie faţă de toţi oamenii, fără deo: 
sebire de rang, neam şi lege; ba mai mult, chiar şi 
la duşmanii noștri, când zice: „Auzita-ţi că s'a zis: 
să iubeşti pe vecinul lău şi să urășii pe vrășmașul 
tău. lar eu zic vouă, iubiţi pe vrăjmaşii voştri, bine- 
cuvântaţi pe cei ce vă blastemă pe voi, faceţi bine 
celor ce vă urăsc pe voi şi vă rugaţi pentru cei ce 
vă persecută pe voi“2); pentrucă „de veţi iubi pe cei 
ce vă iubesc pe voi,ce plată veţi avea? au nu şi va- 
meșii aceaş fac? Şi de veţi întreba de sănătate numai 
de prielenii voştri, ce faceţi mai mult? au nu şi pă- 
gânii fac aşa ?“2) 

Iubirea aproapelui 


în Legea Veche 


Poruncită a fost iubirea aproapelui şi în L. Ve- 
che, dar farizeii au adaus „iar pe vrăşmașul lău să-l 
urăşti“, pentru aceea zice Mântuitorul: „Auzila-ţi că s'a 
zis şcl.. . 
| Chiar şi iubirea vrăjmașşului e poruncită în Legea 
Veche. „lar de vei întălni boul vrăjmaşului tău sau în- 
jugătorul lui rătăcind, să-l întorci să-l dai lui. Şi de 
vei vedea înjugătorul vrăjmaşului tău căzut sub sarcina 
lui, să nu-l treci, ci să o ridici împreună cu el şcl.“)* 
„De este flămând vrăjmaşul tău, dă-i să mânânce, de- -i 
este sete adapă-l“;5) 

Dar aceste se refereau la cei de un neam cu 
jidovii ; iar motivul acestei iubiri nu era cel sublim al 
iubirii creştine, care este iubirea lui D-zeu, ci frica 
ca nu cumva D-zeu văzând că ne bucurăm de răul 
altuia, care ne este duşman, sau nu ni-e milă de el, 
să-şi întoarcă mânia de către el, adecă de către duş- 
manul nostru. „De va cădea vrăjmaşul tău să nu te 
bucuri de el, şi pentru împedecarea lui nu te înălța. 
Că va vedea Domnul şi nu-i va plăcea lui, şi va în- 
intoarce mânia sa dela dânsul“.t) 


Lumea veche păgână 
va cunoscut iubirea 
aproapelui 


lubirea aproapelui este o virtute necunoscută pă- 
gânilor, dovadă e sistemul de sclavaj atât de înrădăcinat 
în organizaţiile sociale ale popoarelor din lumea veche. 
E drept că nici creştinismul nu şterge deosebirea de 
clase sociale, dar prin porunca iubirii aproapelui pro- 
movează slima şi respectarea demnităţii omeneşti și a 


1) |. loan 4, 20, 

2) Mat. 5, 43.44; 

3) Matei 5, 46—47, 

*) Eşire, 23, 4—5,. 

5) Pildele lui Solomon 25, 22, 

5) Pildele lui Solomon 24, 17—18,. 

drepturilor omului față de toți membrii societăţii, în- 
cepând dela cei mai de jos şi până la c-i mai de 
sus. Accentuiază unitatea naturii o neneşti şi relaţia de 
filiaţiune a tuturora faţă de D-zeu; precum şi raportul 
familiar de frăţielate înire toţi oamenii, fără deo- 
sebire de vârstă, sex, rang, neam şi lege. Toţi suntem 
fraţi şi ca atari egali înaintea lui D-zeu prin unilatea 
naturii omenești. 

Iubirea se manifestă 

prin fapie bune 


_ Morala evanghelică cere ca iubirea aceasia să 
se manifesteze şi prin fapte, cari suni fapt. le îndurării 
creştineşti. Dacă nu se traduce şi în fapie, nimic nu 
foloseşte, pentrucă iubirea, întocmai ca şi credinţa, 
fără fapte bune este moartă. Şi cel ce nu arată iubirea 
sa şi prin fapte bune, acela nu iubeşte pe D=zeu. 
„Cel ce are bogăţia lumii acesteia — zice Sf. loan — 
şi vede pe fratele său având trebuinţă şi işi închide 
inima sa despre dânsul, cum rămâne dragostea lui 
D zeu într'ânsul 71) 

Iubirea este chezăşia 
fericirii sufleteşti i 

şi pământeşti 
Cu astiel de motive lucrează morala evanghelică. 
lubirea creştină esle chezăşia fericir.i nu numai a celei 
suprafireşti, ci şi a celei pământeşti; penirucă, deşi 
justiţia, dreplatea este chemată să slunge ura şi ne- 
înțelegerile din lume, apărând dreptul omului asupra 
bunurilor pământeşti, totuşi iubirea creştină nu este 
mai puţin necesară în netezirea raporturilor sociale... 
„Sunt nenumărate cazuri — zice Cathrein — în cari 
justiția cea aspră şi-a făcut datoria şi în cari totuşi 
sărăcia, bolile şi suferinţele au nevoe de ajutor străin. 
Cine-l aduce?  lubirea aproapelui. Câte lipsuri şi 
mizerii s'ar alină, ce schimbare fericită ar încercă 
întreaga viaţă socială, dacă în raporturile dela bogat 
la sărac, dela anteprenor la muncitor, dela măestru 
la ucenic, dela stăpân la slugă, dela superiori la -su- 
puși și-ar validită cu totul drepturile ei nu numai jus: 
tiția, dar şi iubirea creştină. «2) — f— 

Fondată 
la anul 1840. 


Cea mai veche şi mai 
mare turnătorie. de clo- 
pote din România. 

La comandă fabric 
clopote de orice mărime 
din cel mai curat bronz 
pentru clopote pe lângă (i 
garanţă mare şi cu pre- 
fixarea precisă a lonuii- 
lor. Invenţie proprie li- 
cenţiată. 

Rechiziie şi scaune de 
fer pentru clopote. Mo- 
toare electrice pentru clo- 
potit. — Condiţiuni avan- 
) tajoase de plată. 

Co RON tROGSROGEERO GOGA BEROBROGSERAA 


5 1. loan, 3, 17. 
2) V. Cathrein, Concepţia cat. Slespye lume II, p. 180— 1. 

Din Mărturisirile Sfântului Augustin') 


CARTEA A TREIA 


Işi aminleșie de anul al 17-lea, al 18-lea și al 19-lea 
al vieţii sale, pelrecuţi în Carlhagina, unde, în vreme ce 
urmă învățăturile, se încurcă în mrejele: dragostei necu: 
rate şi cade în erezia Manicheilor. Vorbeşte pe larg 
despre greşelile și rălăcirile acestora. Spune că mamă-sa 
vărsă lacrimi pentru el şi i:s'ar fi arătat dela Dumnezeu 
în vis, că el se va îndrepiă, 


CAP. 1. 
E cuprins de dragostea ce vână, 


Am sosit în Carthagina. De pretutindeni mă îm- 
prejmuia roiul iubirilor nelegiuite. Incă nu iubiam, dar 
doriam să iubesc şi, în urma unei tainice porniri, mi-eră 
necaz că simt aşa de puţin nevoia iubirii, 
să iubesc, dornic de iubire, plictisit de siguranță şi de 
drumul fără cotituri. Simţiam în mine o foame lăun- 
trică de hrană sujletească, de Tine însuţi, Dumnezeul 
meu, dar foamea aceasta n'o simţiam cu adevărat. 
Nu aveam poită de hrană neperitoare. Nu pentrucă 
aş îi îost sătul de ea. Ci pentrucă, cu cât eram mai 
gol, cu atât mi-era mai greață de ea. Aşa boliă suile- 
tul meu şi plin de răni, el se revarsă afară, dornic 
să se tămăduiască prin cele simţite. Dar acestea n'ar 
îi iubite, dacă n'ar avea suilet. Imi plăcea să iubesc 
şi să fiu iubit, mai cu seamă dacă mă destătam şi de 
trupul iubitei. Aşa pătam izvorul prieteniei cu murdă- 
riile poitelor trupeşti şi întunecam &eninătatea ei cu 
negura dorințelor infernale. Și, cu toate că eram urit 
şi necinstit, din pricina deşertăciunii mele mari, ară- 
tam că sunt bine şi foarte de seamă. Mă prăvălii în 
iubirea, de care doriam să fiu cuprins. Dumnezeule, 
milostivirea mea, cu câtă bunătate 'mi-ai stropit dul- 
ceața aceea cu amărăciuni! Pentrucă am îost iubit și, 
în taină, am ajuns la legătura plăcerii; vesel mă îe- 
recam în cătuşi aducătoare de atâta necaz, ca să îiu, 
în sfârşit, lovit cu vărgile de fier ale geloziei, ale bă- 
nuelilor, temerilor, mâniilor şi certurilor. 


CAP. II. 
Ii plăceau reprezentațiile teatrale tragice. 


Mă răpiau reprezentațiile teatrale, pline de icoa- 
nele ticăloşiilor mele şi de scânteile focului meu. Cum 
se face că omul caută durerea în scenele jalnice şi 
tragice care, totuş, n'ar dori să i se întâmple? Şi 
totuş vrea să simtă durerea la privirea lor, şi dure- 
rea însaşi e plăcere. Ce nebunie ticăloasă e aceasta ? 
Reprezentaţiile, anume, ne plac cu atât mai mult, cu 
cât ne înfăţişează mai bine simţirile noastre, deşi, e 
obiceiul să se spună, când suferi tu, e nenorocire. 
lar, când te înduioşezi de suferinţele altora, araţi milă. 
Dar ce milă e aceea stârnită de lucruri închipuite şi 
arătate pe scenă ? Privitorul doar nu are să dea nici 
un ajutor. El e chemat numai să jelească şi actorul 
e cu atât mai iubit, cu cât trezeşte mai multă jale. 
lar dacă nenorocirile omeneşti, fie vechi, fie închipuite, 
sunt înfăţişate aşa, încât nu îndurerează pe privitor, el 
pleacă plictisit şi bârfind. Dacă, însă îl îndurerează ră- 
mâne mulțumit şi plânge de bucurie. 

*) Fragment din lucrarea ce va:apărea în curând. Nu 
putem atrage în deajuns luarea aminte a tuturor cilitorilor 
nostri asupra aceslor „mărturisiri“, cele mai sincere și mai miș- 


cătoare din câte s'au scris vreodată. Ele văd acum mai întâiu 
lumina zilei în românește. 


Căutam. 


Trad. de I. Georgescu şi loachim Dăianu. 


Aşa dar, ne'sunt dragi durerile ? De bună seamă 
tot omul vrea să se bucure. Ori doară, fiindcă nimeni 
nu vrea să sufere, vrea cel puţin să simtă milă pen- 
tru cel în suferință, şi, fiindcă aceasta nu se poate 
întâmplă fără durere, numai pentru aceasta ne sunt 
dragi durerile ? Şi acesta e unul din firele ce leagă: 
pe oameni deolaltă. Dar de unde vine? Şi încotro 
merge ? Pentruce se revarsă într'un şivoiu de păcură 
ce ridică năpraznice valuri de poite negre, în care se 
schimbă şi se mută, înjosită şi schimonosită, în urma 
căderii ei, din seninul ceriului? Să dispreţuim, dară, 
mila ? Nici de cum. Fiindcă numai aşa putem îndrăgi 
câteodată durerea. Dar, îereşte-te de necurăţenie, su- 
îlete al meu, sub paza Dumnezeului meu, Dumnezeul 
părinților noştri, cel lăudat şi slăvit în toți vecii; îe- 


-reşte-te de necurăţenie! Milă pot simţi şi acum. Dar 


atunci, la teatru, mă bucuram de plăcerile nelegiuite 
ale celor ce se iubiau iar când se despărțiau, mă în- 
tristam de mila lor. Toate acestea erau numai închi- 
puiri în jocul de teatru. Dar mă desfăta şi una şi alta. 
Astăzi, mi-e mai milă de cel ce se bucură de fărăde- 
lege, decât de nenorocitul care a rămas păgubaş de o 
plăcere primejdioasă, ori a pierdut o fericire ticăloasă. 
Aceasta e, de bună seamă, .o milă mai adevărată, 


fiindcă într'ânsa nu mă desfătează durerea. Pentrucă, 


deşi porunca iubirii aproapelui spune să ne fie milă: 
de cel în suferință, cel în adevăr milos mai bine ar 
vrea să nu aibă prilej de a simţi mila. Căci, dacă ar 
îi o bunăvoință plină de răutate, ceeace, fireşte, e cu 
neputinţă, ar putea dori şi cel cu adevărat şi sincer 
milos să fie oameni în suferință, ea să aibă de cine-i 
îi milă. Este dară câte 'o durere, pe care o putem în- 
țelege cu mintea, dar nu e nici una pe care s'0 
iubim cu inima. Tocmai de aceea, Doamne, Dum- 
nezeule, care iubeşti sufletele şi nu poţi îi rănit de 
nici o durere, Tu ai milă cu mult mai curată şi mai. 
statornică decât noi. Şi de aceasta cine e vrednic? 

__Dar eu, ticălosul, atunci vream să simt milă şi 
căutam să am prilej de a o simţi. Când actorul înfăţişa 
dureri străine, închipuite şi prefăcute, cu cât îmi plă- 
cea mai mult, cu.atât vărsam mai multe lacrimi. Ră- 
tăcit-am, Doamne, dela turma Ta; uritu-mi-sa de 
paza Ta. E de mirat, dar, dacă eu, oaia cea rătăcită, 
m'am umplut de râie? De aici, mila mea pentru du- 
rere, dar nu pentru cea care pătrunde adânc. Pentru- 
că nu-mi plăcea să pătimesc, ci numai să privesc. 
Cele auzite şi închipuite îmi gâdilau oarecum pielea. 
Şi, pe urma acestora, ca după o sdravănă sgârietură 
de unghii, se făceau umflături aprinse, -coceau bube, 
ieşiau puroaie urite. Dumnezeul meu, oare viaţa acea- 
sta era viaţă? 

CAP. III. 


In şcoală îi era groază de faptele dărâmătorilor. 


Totuș milostivirea Ta se rostiă cu credință, de- 
asupra capului meu, la oarecare depărtare. Vai, în 
câte fărădelegi m'am mistuit! Cum am urmat ne- 
astâmpărul meu păcătos încât, părăsindu-Te pe Tine 
să ajung la josniciile cele mai înşelătoare, la închinare 
înaintea dracilor aleşuitori, cărora le aduceam jertfă 
prin faptele mele cele rele. Dar biciul Tău mă urmăriă 
pretutindeni. Chiar în timpul sfintelor Tale slujbe, 
între păreţii bisericilor Tale, îndrăznit-am să trezesc 
pofte necurate şi să pun la cale lucruri aducătoare 


O BCU CLUJ 


Anul VI, No. 9 


de moarte. De aceea m'ai lovit cu grele pedepse, dar 
mici în asemănare cu vinovăția mea. O, Dumnezeul 
meu, mare milostivire a mea, scăparea mea din mij- 
locul înfricoşatelor primejdii, în cari m'am rătăcit cu 
încăpăţinare plină de încredere, pentru a fi cât mai 
departe de Tine, înnebunit de şubreda mea libertate, 
iubind căile mele nu ale Tale. | 

Invăţăturile acelea ce se numiau cinstite m'au 
adus în îaţa judecătorilor, unde mă deosebiam cu atât 
mai mult şi eram mai vrednic de laudă, dacă isbutiam 
să fac din minciună adevăr. Atât e de mare orbirea 
oamenilor, încât îşi fac o mândrie din ea! Fram cel 
dintâiu în şcoala de” retorică; mă bucuram din cale 
afară şi mă umilam țanțoş în pene. Cu toate acestea, 
Tu ştii, Doamne, că eram mai astâmpărat şi nu mă 
amestecam de. loc în nebuniile: dărâmătorilor. Acest 
nume deochiat şi drăcesc atunci era o fală. Intre 
aceştia trăiam cu sfieala neruşinață că nu eram ca ei. 
Cu ei mă întovărășiam şi prietenia lor îmi făceă plă- 
cere, deşi totdeauna simţiam groază de faptele lor, de 
dărâmările lor cu care se năpusteau asupra celor 
simpli, pentru a-i zăpăci şi a-şi bate apoi joc de ei. 
Nici o faptă nu e mai drăcească decât aceasta. Ce 
nume li s'ar potrivi mai bine decăt cel de dărâmători ? 
Ei înşişi sunt dărâmaţi şi stricaţi în chip nevăzut de 
duhuri viclene câre încă îşi fac o plăcere să înșele şi să- i 
bată joc de alţii. 

CAP, IV ii 


Citirea cărţii Hortensius de Cicero trezeşte în el dragostea 
pentru filozoiie. 


In mijlocul acestora, ia o vârstă încă fragedă, 
mă îndeletniciam cu scrieri asupra meşteşugului reto- 
“ricesc, în care voiam să mă deosebesc cu gândul 
găunos. şi vrednic. de osândă de a.mă făli. După rân- 
duiala acestor învățături, ajunsesem la -o carte a lui 
Cicero, de a cărei limbă se minunează toţi, de cuprins 
însă nu. Cartea e un îndemn pentru, filozofie şi se 
cheamă Hortensius. Această carte mi-a schimbat su- 
fletul, mi-a îndrumat rugăciunile şi năzuințele spre 
Tine, Doamne, trezind în mine alte doruri. Pe ne- 
aşteptate s'a stins în mine orice gând de deşertăciune 
şi s'a aprins văpaia de necrezut în inima mea de a 
cunoaşte înțelepciunea cea nepieritoare, Începeam să 
mă ridic şi să mă "'ntorc la Tine. Nu pentru fîrumu- 
seţea graiului, pentru care .mai cu seamă cheltuiam 
banii mamei în acel an, al 19-lea, al vieţii mele, — tatăl 
meu murise cu doi ani mai înainte, — nu pentru îru- 
museţea graiului, întrebuințai această carte; căci numi 
plăcea meşteşugul cuvintelor, ci cuprinsul ei. 


VESTITORUL 5: 








Cum ardeam, Dumnezeul meu, cum ardeam de 
dorul de a sbură din nou dela cele pământeşti la Tine, 
şi nu-mi dam seama, ce gânduri ai cu mine. Căci la 
Tine e înţelepciunea. Filozofia e cuvânt grecesc şi în- 
semnează iubirea înțelepciunii. Focul acestei iubiri îl 
aprindea în mine cartea aceasta. Sunt unii cari amă- 
gesc pe alţii prin filozofie, colorând şi acoperind cu 
acest cuvânt mare, plăcut şi cinstit, rătăcirile lor. 
Aici erau înşiraţi şi preţuiți aproape toți gânditorii 
mai vechi şi din vremea ui. Aşa se. adevereşte în- 
demnul acela mântuitor al Duhului Tău, dat prin cre- 
dinciosul şi vrednicul Tău rob: Vedeţi ca să nu vă: 
amăgească pe voi cineva cu filozofia, și cu înșelă- 
ciunea deşartă, după obiceiul oamenilor, după stihiile 
lumii, iară nu după Cristos ; penlrucă întru dânsul 
locuește toată plinirea dumnezeirii trupeşte. Pe vre- 
mea aceea, Tu ştii, lumina sufletului meu, că încă nu 
cunoşteam îndemnul acesta al apostolului. Totuş îmi 
plăcea mult rostul acelei cărţi de a nu 'mă lipi de 
şcoala cutare sau cutare, ci de a iubi, de a căută, de 
a dobândi, de a-mi însuşi şi de a îmbrăţişă cu tărie 
înţelepciunea î însăşi, oricare ar îi ea. Mult mă încălzia, 
mă aprindea, mă învăpăia scrierea aceea. Şi numai 
împrejurarea că într'însa nu se găsea numele lui 
Cristos îmi trezia oarecari fiori. Pentrucă numele 
acesta, după mare mila Ta, Doamne, numele mântui- 
torului meu, fiul Tău, îl supsesem odată cu laptele 
mamei şi mi se întipărise adânc. Şi nici o carte, din 
care el lipsia oricât de literară, de îngrijită, de adevă- 
rată ar fi fost, nu mă putea cuceri cu totul. 


CAP. V. 


Sfânta Scriptură îl plictiseşte pentru 
simplitatea “graiului. 


Aşa imi pusei în gănd să-mi îndrept luarea î 
aminte asupra Sfintei Scripturi, să văd cum e. Şi iată, 
mă încredinţai că ea nu poate îi cuprinsă de cei înr 
faşi, nici înţeleasă de copii; dar e smerită, la început: 
şi măreaţă, acoperită de taine, în urmare. Dar. nu 
eram eu pregătit să pot intră în ea, să-mi plec capul, 
dacă vreu să înaintez pe scara ei. Când am citit. 
Scriptura atunci, nu simţiam cum vorbesc astăzi; ea . 
nu mi s'a părut vrednică să fie asemănată cu Cicero... 
Ingâmfării mele îi e:ă silă de simplitatea ei şi pri-. 
virea mea nu pâtrunsese în adâncime. Şi totuş Scrip- 
tura, potrivită pentru înţelegerea copiilor, creşte odată 
cu ei. Dar eu găsiam sub vednicia mea să mă îac 
copil şi țanțoş, lucru mare, mi se părea că sunt 
grozav. | 


Taină şi adevăr. 


Sub acest titlu „Fântâna Darurilor“ interesanta 
şi bine redactala revistă ortodoxă de spub direcţia 
Păr. Toma Chiricuţă, preot.de elită al bisericii orto- 
doxe, aduce în. No. 2 din Februarie 1930, un articol 
al cunoscutului scriitor A!. Lascarov-Moldovanu, care 
animal de o concepție mai înaltă, pune „în discuţie 
publică“ chestiunea priviloare la starea biscricii orto- 
doxe române „din clipa de faţă“ şi „poziţia ei faţă de 
Biserica romano-calolică“. Reproducem în întregime 
acest articol, ca să vadă cititorii nostri cum privesc 
chestiunea aceasla oamenii cu vederi mai largi din 
Biserica soră: 

»Sunt unele chestiuni care se bucură de un ciudat 


i 


mi 


privilegiu. Aş putea spune acel al unei inexplicabile 
»tăinuiri«. Pe temeiul unei moştenite quasi-laşităţi, 
toată lumea acceptă dela început propoziţia că asupra 
acestor chestiuni este de păstrat o prudentă discreţiune, ' 
— căci dacă nu se întâmplă aşa, atunci nu ştiu .ce 
ameninţare ocultă îşi va produce neașteptate penali- 
tăţi. Sunt chestiuni »oare cum. rezervate«... De ce şi . 
cum ? Aceasta rămâne, de asemenea, o mare taină, 
— mărind, la înfinit taina centrală, cum şi ameninţa- 
rea, paznica tainei. 

»In copilăria mea, o asemenea chestiune era 
aceea privitoare la... socialişti. Era deajuns să pronunţi 
numai cuvântul, pentru ca în jurul tău să se facă o 

rumoare, ca şi cum ai îi zis: »am venit să vă omor!.,.« 
Şi-mi aduc aminte, că multă vreme, am avut în suflet 
un sentiment ciudat, de groază şi de repulziune, ori- 
decâteori rostea cineva în fața mea chiar numai 
cuvântul acesta. 

»Ani de zile au trebuit să treacă, pentru ca în 
cele din urmă să văd că lucrul nu avea nevoe de nici 
o tăinuire, că totul nu era decât încă o părere ome- 
nească pe lângă celelalte. Dar tot atunci înţelesei că 
erau unii oameni, care aveau interesul") a prezenta 
chestiunea în acest decor de falsificare, de pretins 
pericol al discutării ei cu glas tare şi în public, — 
creind astiel în jurul ei, ca şi o atmosferă de »nu mă 
atingeţi, căci e pericol de moarte !...« 

»Multe sunt chestiunile în jurul cărora se ţese 
această atmosferă electrică, dacă îi putem spune aşa. 

»Printre ele şi în ciclul de idei care ne sunt mai 
aproape de inimă și fac parte din preocupările mojore 
ale vieţii noastre spiritual-obşteşti, chestiunea poziţiunei 
bisericei noastre ortodoxe faţă de biserica romano- 
catolică, este una, în care atmosiera despre care vor- 
bim se: prezintă sub aspecte şi mai accentuate ca de 
obicei. 

»Intotdeauna când această mare şi grea chestiune 
a venit în lumina discuţiunilor publice, a târât după 
ea un întreg balast de enervări, de invective, de ame- 
ninţări, de patimă, şi de nu ştiu ce »ocultism< aruncat 
în mijlocul discuţiunilor, ca pentru a răspândi o.teroare 
dizolvantă. 

»Toate ideile mari (»patria«, »neamul«, »scumpa 
noastră biserică«, »strămoşii păstrători de lege, >sfân- 
“tul nostru trecut« etc.) au fost cu voe sau fără, puse 
la bătae, şi, potrivit sau nu, luate ca argumente cu 
ajutorul cărora să putem goni mai degrabă dintre 
zidurile cetăţii noastre, această fantomă supărătoare, 
— această sâcâitoare chestiune... 

- De ce toate acestea? Taină!... Ce amestec are 
una cu alta? Taină, pe veci tăinuită, de se poate... 
Unde e »primejdia«, dacă problema este cinstit pusă 
în discuţia publică ? Taină... Şi iar: patria, neamul, 
sfânta biserică, — şi celelalte... | 

»Lucrul însă nu s'a oprit aici, ci anumite »repre- 
salii« au pornit contra acelora care, cu tărie şi cu 
convingere, au afirmat anumite soluţiuni ale problemei. 
Din nu ştiu ce turn anonim, au pornit asupra îndrăz- 
nețului, săgeți înveninate şi mişeleşti: »trădătorule, 
»apostatul«, »vândutul«, »papistaşul«! : 

»Şi iar, dacă s'a pus întrebarea: de ce? sa răs- 
puns cu acelaş ocultism (de pură esenţă orientală) şi 
cu aceiaşi atmosferă de taină amenințătoare, »nu vă 
atigeţi că e pericol de moartec... 

»Numai cât, vremile s'au schimbat puţin. Azi nu 
mai prind conjecturile acestea. Cel puţin pentru atât 
şi tot trebuie să mulţumim răsboiului: azi se pot pune 
problemele la faţa mesei şi pot îi discutate fără teama 
ocultismelor şi a amenințărilor, care, ca şi nişte baloane 
pline cu nimic, s'au desumilat şi stau jos, netrebnice 
ca şi o. pulbere trecătoare. 


»Necontestate sunt două lucruri, în ordinea de 


idei care ne preocupă: mai întâi, starea Bisericei noa- - 


stre din clipa de îaţă şi, al doilea, poziţia ei față de 
Biserica romano-catolică. Aceste două cheștiuni suni 
mai mult decât conexe, ele sunt întrepătrunse organic. 

»Problema e de ordin public. Biserica este a 


tuturor acelora care o alcătuesc, iar  alcătuitorii sunt 


acei care cred în Ea, adică în Isus, Mântuitorul. 
*) Sublinierile sunt ale autorului, N, FR, 

»Nu ne trebue decât cinste, dragoste şi credinţă, 
în discuțiune, — dar discuţia trebue făcută. Sunt dis- 
cuțiuni la care dacă nu vrei să iai parte, dai dovada 
unuia din următoarele două ipostaze: sau ţi-e teamă 
de ele sau ai un interes nemărturisit de a le ocoli. 

»Punem deci problema în discuţie publică. 

»Nu o punem nici cu ostentaţie, dar nici cu 
teamă: o punem, pentru că ea ni se impune, — şi 
pentrucă însuşi Isus ne cere aceasta. 

»Fie-ne deci îngăduit a spune ce ne stă pe suflet 
în această mare problemă, luându-ne martor pe însuşi 
Bunul Dumnezeu că facem aceasta numai şi numai 
spre slava Lui. 

»Noi credem că Biserica noastră ortodoxă trece 
printr'o cumplită crisă morală. Ea nu dă sufletelor 
aceea ce sufletele aşteaptă dela ea. Că e aşa, faptele 
o dovedesc. i 

»Statul, mai întăi, e complect ateu. În alcătuirea 
lui, biserica n'are nici un rost adânc, sufletesc, — ci 
numai unul formal şi din nefericire, aşa zis tradițional. 

»Societatea românească — cu excepţii slabe — 


e şi ea atee, sau — mai bine zis — formal-creșlină. 


adică tot una. Asupra ei, Biserica nu acţionează nici 
în suprafaţă, nici în profunzime. 

»Intelectualitatea românească e bântuită de cea 
mai cumplită furtună a demonului. Biserica e nepu- 
tincioasă să-i imprime o mişcare de reîncreştinare ! 

»Biserica, ea însăşi, este prada indisciplinei: 
face fiecare ce vrea, iar impunitatea e mai dinainte 
garantată. 

»Ateii îmbrăcaţi în odăjdii abundă, copleşind pe 
preoţii buni, care mor, în biserică, de asfixie morală. 

»N'avem un misionar (în înaltul înţeles al cuvân- 
tului), n'avem un călugăr, — mavem un martir, n'avem 
un fapt mare de credinţă, — într'o vreme când 'pe 
faţa întregului pământ se frământă aluatul cel scump 
al renaşterei creştine din binecuvântatul veac al XX-a. 

»Un scepticism, foarte modernist e drept, dar 
ruinător, stă la temelia oricărei năzuinţe de înfăptuire 


„creştină. Un zâmbet quasi-fericit tronează peste toate : 


trăim cea mai indiferentă vreme din câte pot îi... 

»Cu inima sgârcită de durere şi de indignare, 
stăm necontenit îaţă la chipul cum Biserica şi sluji- 
torii ei sunt terfeliți în coloanele gazetelor, — fără 
ca nimeni din cei indicaţi a pune capăt scandalului, 
să se mişte în acest scop. 

»Biserica noastră este sterilă. 

»Puţinele oaze de verdeață morală, ce se află a 
îi, nu servesc ades decât ca ţinte de atac, nu atât din 
partea celor din afară, ci tocmai din partea slujitorilor 
Bisericei, zeloşi ca nu cumva fericita apatie să fie 
tulburată. 

»Acum, să privim dincolo. Pe când noi ne îră- 
mântăm în această stare, — ce se face în Biserica 
romano-catolică ?... 

»Să avem curajul şi cinstea, tot curajul si toată 
cinstea ce se cer în asemenea împrejurări, — şi să 
privim... 

»Biserica romano-catolică se află pe primul front 
al renaşterei creştine, care a încins în braţele ei de 
mântuire, întreg universul. 

»Posedând o disciplină unitară şi îundamentală, 
Biserica Romei e principala pârghie pe temeiul căreia 
se înfăptuește această renaştere. 

»Mai mult prigonită de Statele respective, de cât 
ajutată, totuşi Biserica apuseană nu cunoaşte răstimp 
de răgaz. 

»Organizaţia ei este unitară şi productivă. 

»Preoţimea ei departe de a constitui o simplă 
breaslă funcţionărească, e mai ales, dejinaloaneai celui 
mai fecund apostolat creştin. 

»Biserica e vie, prin acţiunea ei directă asupra 
sufletelor, Monahismul este — şi el — într'o înflori- 
toare desvoltare. 

»Misionarismul ei este impunător. E deajuns să 
aducem în lummină faptele misionarilor catolici în China, 
în Indii, — în toate coloniile. 

»Sfinţii Bisericei noastre surori sunt numeroşi, 
iar unii din ei sunt aproape contemporani cu noi. 

»Biserica acţionează acolo cu mare putere'asupra 
şcoalei, asupra familiei, asupra Statului chiar. 

»Cuvântul tipărit este formidabil în lumea catolică. 
“N'avem de cât să luăm cataloagele marilor case de 

editură din Apus, pentru ca să ne convingem de în- 
tregul adevăr. 

»„Râvna“ creştină nu e acolo o simplă vorbă, 
ci mereu vie în sufletele credincioşilor. 

- »Religiozitatea catolică nu e o formă, ci e de esenţa 
"vieţii individuale. 

»Afirmarea Mântuitorului e ceva de toată ziua. 

»Intelectualitatea apuseană — şi mai ales cea 
franceză formează o impunătoare falangă a armatei 
Mântuitorului. 

»Căâtedralele Franţei sunt cu totul neîncăpătoare 
pentru a cuprinde forîotul de credinţă al intelectualilor 
întorşi la Isus. 

»Biserica lui Isus e o hotăritoare necesitate de 
viață, acolo..., — nu un joc, sau o trambulină pentru 
a ajunge prin ea la situaţii predominante. 

„ »Totul — în materie de credință — se prezintă 
„sub acel impunător aer de seriozitate, care înlătură 
orice polite de persiflaj sau scepticism. 

»O biserică unitară, cu o viaţă vie, fertilă, — 
cu roade care impun până şi celor mai convinşi atei. 

»ln cu totul prea slabe cuvinte, aceasta este 
situația în Biserica romano-catolică. 

»Nu avem absolut nici un motiv personal, si şi 
mai puţin, râvna vreunui interes meschin, pentru a 
face aceste constatări, care, de fapt nu sunt ale noa- 
stre, — ci surit simple puneri în lumină ale unor 
adevăruri şi fără de aceasta, evidente. 

»Oricât am căuta — nu. știu în care scop — 
să nu vedem aceste lucruri, ele rămân aceleaşi, ori- 
cât le-am ignora... 

»Dar nu putem să nu le vedem: frebue să le 
vedem. E de datoria oricărui creștin, care vrea să se 
pună cu adevărat în slujba Mântuitorului, spre a putea 
să înţeleagă ce e de făcut să ajungem şi noi în 
această înfloritoare stare... 

»Unul din cele dintâi postulate creştine este şi 
acesta: Lumina să se pin sus pe masă, iar nu jos 
sub obroc... 

»Aş vrea să ga un creştin ortodox serios şi 
conştient, care să nu admire desinteresat şi frățeşte, 
priveliştea pe care ni-o oferă -Biserica Apusului. 

»Eu unul, nu doresc altceva Bisericei noastre de 
cât ca în curândă vreme să ajungă la înîlorirea cu 
care se poate mândri Biserica romano-catolică... 

»Ni s'ar putea cere o încheere la aceste rânduri. 
N'am nici una de făcut. 

»Nu un umil şi slab credincios ca acel care sub- 
semnează aceste rânduri este chemat a-și spune cu- 
vântul în această grea şi însemnată problemă ce se 
pune actualităţii noastre româneşti şi creştine. 

»Ceea ce-am vrut, a fost numai să strig sufletul 
meu, să strig ceea ce acest suilet simte, să strig spre 
acei care ţin cârma Bisericei noastre, — să strig aşa 
cum mă povăţueşte însuși Mântuitorul, 
fiindcă fără această strigare, m'aş îi simţit un laş, 
înfricoşat de nu ştiu ce puteri oculte care ar cere 
tăcere asupra acestor chestiuni de viaţă şi de moarte. 

»Imi iubesc Biserica în care m'am născut, — şi 
nu doresc de cât slava ei.. 


»Dar nu văd cum ar putea să se ivească âceastă 


slavă, dacă ne punem mâinele la ochi şi ne astupăm 


care ni le pune vremea... 

»Nu. Nu vom scăpa de prigoana sufletească şi 
nu vom putea ajunge să creem în Bișerica noastră, 
până ce această chestiune maximă a existenţei noasțre 
creştine nu capătă o soluţionare. 


»Cei chemaţi sunt datori să ne lămurească... 


Di jolie CD Dle lie die De Di Dl Dle] 


CRONICI si 


— Spre fosa. 1 In 24 Aprilie la ora 10 
I. P. S. Sa Arhiepiscopul Dr Vuleriu Traian Frenjiu, 
a p'ecat din Oradea, împreună cu P S. Sa Or Iuliu 
Hossu Episcopul Gherlei şi P. S. Sa Dr Alexandru 
Nicolescu, Episcopul Lugoiului, la Roma, unde vor 


articipă la aşezarea solemnă a pieirii de temelie a 
p p i 


Seminarului românesc înființat de Si. Părinte. 

Tot în aceea zi a trecut prin Oradea la ora 26 
|. P. S. Sa Părintele Mitropolit Vasile, mergând spre 
Roma însoţit de medicul arhidieceran d. Dr Virgil 


— să strig, -— 


- urechile cu bumbacul indiferenței, /a întrebările pe . 


Baican. |. P. S. Sa a fost întâmpinat la gară de clerul * 


orădan în frunte cu II. Sa Dr Iacob Radu prepozit şi Il. 


Sa Dr. Gh. Miculaş vicar general episcopesc. Până la 


plecarea trenului |. P. S Sa foarte bine diepus sa 


întreținul cu cei veniţi spre întâmpinare. 


— De-ale Reun unilor Maria- 
me. Cu ocazia misiunilor jubilare din Tătăreşti (jud. 
Satu-Mare) ținute în 11-14. Aprilie c. s'au mărturisit 
şi cuminecat 315 credincioși şi 80 de elevi. Tot cu a- 
cest prilej P. Dr. Al. L. Tăutu, profesor de teologie şi 


secretarul general al Reuniunilor diecezane a pronio- 


vat solemn cu diplomă şi medalie 70 de membrii în 
Reuniunea Mariană. 

Acelaş a înființat în ziua de Si. Gheorghe în 
parohia Valea Vinului o Reuniune Mariană cu 86 de 
membrii, a căror promoţie solemnă, cu diplomă şi 
medalie, se va ţine după terminarea candidaturii. de 
3—6 luni. i e 

Reuniunile Mariane canonic înființate iau îru- 
moasă desvoltare pe întreg teritorul Diecezei. Multe 
se pregătesc a-şi confeționă steagul lor pentru proce: 
siuni solemne. 


— Decorații. I. P. S$. Sale Dr 
Traian Frențiu i s'a conferit prin Decret Regal ordi- 
nul »Coroana României« în gradul de Mare Cruce. 
Intru mulţi ani Stăpâne! 

»Monitorul Oficial« din: 18 Aprilie cor. aduce nu- 
mele următorilor preoți diecezani decoraţi : 


„Steaua României“ în gradul de » Comandor«: 


Valeriu | 


me 


cn 


II Sa Dr Gheorghe Miculaş, vicar general episcopesc. ! 


Steaua României în grad de »Ofițer«: i 
Tămâian,-Dr V. Hetcou, Sim. Gocan, L. Vida, Vasile 
Barbul; 


Petru 

Steaua României în grad de »Cavaler«: Gh. 
Maior, Silviu Sălăgian, Tr. Mihalca ; 

Coroana României în grad de »Ofifer«: Gh, 
Voştinar, Vas. Terdic, Vas. Anca, Fr. Hubic, losif 
Nistor, Î. Vlaicu, Paul Tămâian, Pamfil Ossian, Ign. 
Chirvaiu, Nic. Câmpian; 

„Coroana României“ în gradul de »Cava!er«: 
Petru Cupcea, Arc. Crâsnic, V. Marchiş. 


„— Cenzurarea filmelor în An- 
glia. Comisia Britanică de cenzurare a filmelor a 
interzis rularea alor 300 de filme. Sunt interzise fil- 
mele în cari se află scene cari reprezintă acte crimi- 
nale nepedepsile, scene cari arală prea mare cruzime ; 
dramele cari reprezintă prea mult lux şi cele în cari 
rulează elemente de criminali bootleggeri. Asemenea 
au fost oprite şi multe filme sonore, pentru limbajul 
prea fără de perdea şi înjurături, 


— Protestul femeilor împo- 
triva modei impudice. Contesa Ana 
di Serego Alighiera a prezentat reginei Italiei un al- 
bum cu 50.000 de. iscălituri de femei cari protestează 
în conlra modei deşanţate a femeilor. 


_— Cenzură asupra literaturei 
obscene. In urma unei furtunoase desbateri care 
a ținul cam 12 ore, Senatul american a votat aproape 
cu unanimitate legea contra literaturei obscene, care 
dă statului federal dreptul de cenzură asupra cărţilor 
„importate ce ar conţine literatură obscenă sau propa- 
gatoare de trădare contra Statelor Unite. 

Lupta peniru aprobarea cenzurei a fost condusă 
de senatorul Reed Smoot din Utah, care zicea că o 
carte ca ce'e ce le adusese în Senat de probă nu 
poale fi scrisă decât de un om cu mintea bolnavă şi 
cu sufletul atât de negru încât pune în obscuritate 
chiar întunerecul iadului. _ 

Un amendament depus mai la urmă de Smoot 
autorizează tribunalele districtuale să fie arbitre în 
ceace priveşte cărţile şi fotografiile obscene. 

Acest amendament interzice întrarea în State- 
le Unite, din orice ţară, a cărţilor, pamifletor, 
scrierilor, anunţurilor, circularelor, fotografiilor sau 
desenelor ce ar conține material care propagă 
trădarea față de Statele Unite şi în care sar 


găsi ameninţări îndrepiate conira vreunei persoane. 


din Stalele Unite; deasemenea importarea de cărţi 
obscene, de pamflete tipărituri, anuciuri, circulare, 
fotografii, desenuri or alte înfățișări, figuri sau ima- 
gini, pe hârtie, de hărtie sau de alt material, sau ori 
ce turnălură, instrument or alte articole cari ar fi ob- 
scene sau imorale.“ 


Amendamentul prevede că asemenea lucruri so- - 


site in orice birou vamal să fie confiscate şi ținute 
de vameş până la verdictul tribunalului de district. 
Dacă articolele sunt găsite a îi obscene şi imorale, 
ele vor fi distruse imediat prin ardere sau prin alte 
mijloace. „America“ 
SI Sisters tele teiteiteiisi 

Orăzii- Mari. S'a tipărit însă mai de grabă şi separat, „ca şi un 
pios omagiu — zice ilusttul autor — memoriei venerabile a 
Arhiereilor şi Preoţilor, cari prin -faptete şi luptele lor au ţesut 
trecutul greu, dar glorios al acestei dieceze“, 
Distinsul autor, cu mijloace reduse — cum însuși declară 
— totuşi a izbutit să ne dea o icoană clară și fidelă a. vieții 


'religioase, sociale şi culturale a diecezei române unite a Orăzii- 


Mari. Este această lucrare o completare a celor scrise până 
aci de către alţii, şi astfel corăspunde unei necesități mult 
simțită în această direcție. Incepe cu un cap, interesant și bine 
documentat despre „Antecedenţele și începuturile S, Uniri în 
Bihor până la 1748*; apoi urmează epoca fiecărui episcop până 
în zilele noastre, arătând frământările şi preocupările principale 
ce le stăpânea; se termină cu cap. despre: Capitlul Bisericii 
catedraţe şi despre: Fondurile și fundațiunile diecezane. Are 
multe clişeie. O recomandăm cu căldură tuturor preoţilor. 


loan Georgescu: /n fața celor rătăciți. — Cum să ne 
purtăm cu ereticii și schismaticii? După îndrumările Sf. Augu- 
stin Edit, Reuniunii de Misiuni, Lugoj 1930 Preţul: 15 lei. 
Autorul, un abil interpret al ideilor marelui gânditor și Sf. Părinte 
al Bisericii Sf. Augustin, ne prezintă întrun mănunchiu principiile 
călăuzitoare in spinoasa niisiune de păstor al sufletelor, păstor 
care nu se muițumește numai să-și plimbe ochii peste turma 
ascultătoare, ci aleargă și caută și după oaia cea pierdută ca 
să o aducă la staului marelui Păstor : Cristos. , 

In anul acesta se împ'inesc 1500 de ani dela moartea. 
Sf Augustin Principiile fixate în această broşură (retipărită din 
revista „Păstorul sufletesc“ din Lugoj), după îindruimările Sf. 
Augustin, sunt întradevăr binevenite „pentru a: reîmprospăta 
— cum spune autorul — spiritul marelui părinte al Bisericii în 
vremile noastre pline de ură şi de discordie“. Recomandăm cu 
căldură tuturor această prețioasă lucrare, 

Nădăjduim, că autorul acestui mic, dar preţios omagiu adus 
memariei <f Augustin, ne va dă într'o măiastră traducere ra- 
mânească unele din scrierile marelui Augustin, In numărul a- 
ceasta al revistei noastre ne dă şi un fragment din nepre- 
țuitele „Mărturisiri“ ale Sf. Augustin, 


ş Aviz literar. Sub presă se află „Etemeridele“ de 
DI. M. Theodorian-Carada, Se ştie că sub acest titlu, fostul se- 
nator şi-a scris interesantele sale memorii, din care vre-o zece 
capitole au apărut astă vară în „Adevărul“ şi au stârnit inte- 
res, entusiasm, sensaţie; cum era de altfel şi natural pentru că 
autorul „Efemeride“-lor este un scriitor de talent şi un bărbat 
politic care a avut norocul să trăiască în copilărie în apropierea 
unchiului său Eugeniu Carada şi a lui [. C. Brătianu, aşa că 
de atunci i-a fost dat să audă şi să vadă multe lucruri; apoi 
prieten intim al lui Vasile Lascăr și amic ai lui Marghiloman, a 
fost necontenit, în curent cu tainele politice româneşti. 

In me oriile lui ne spune dar, cum la detronarea lui 
Cuza, era decis proclamarea prințului Napoleon de Domn şi de 
ce s'a ajuns la Carol I ; cine e răspunzător de moartea lui 
Barbu Catargiu şi ce a fost în 1870 la Ploești; căderea lui Jon 
Brătianu la 14 Martie 1910 unu au secret pentru Di. Theodorian- 
Carada. _ 

Multe știe şi din timpul răsboiului mondial; şi de tot ce 
a aflat până în 1928, ne vorbeşte pe șleau, deslușit şi în 
chip atrăgător. - 

" Cum D-sa este "omul care mai mult ca oricine s'a os- 
tenit pentru ridicarea Bisericei Române şi este convins că acea- 
sila nu e cu putiință de cât prin unirea cu Roma: în memo- 
riile sale ne spune de ce s'a unit, ce au fost în realitate con- 
îlictele sinodale şi metropolitane ce s'au ţinul lanț de la 1896— 
1920 şi ce a fost cu Mitropolitul Calinic Miclescu. . 

Efemeridele vor interesa dar în cel mai inalt grad pe toţi 
oamenii ce vor să cunoască istoria țării dela mijlocul 'secolului 
al 19-lea și din jumătatea celui de azi, precum şi pe toți cle- 
ricii din România, ori pe toți ce se preocupă de Biserică. Le 
recomandăm călduros dar cititorilor noştrii, 

Efemeridele, vor apare în două volume 8 de 3—400 de 
pagini. Abonaţii îl vor avea cu 120 lei volumul, se vor tipări 
şi volume pe hârtie de lux, cu 200 lei volumul. latâiu! volum 
va apare în Iunie. Recomandăm dar cititorilor să-şi procure 
această lucrare, scriind imediat autorului la Bucureşti, Bulevar- 
dul Maria No. 68, Cei ce trimit prin mandat poştal costul, de 
acunt, vor primi volumul franco la domiciliu, imediat ce va apare 


Universitatea dela Oradea. Tip. „Vremea“ Bucureşti. 
Dezideratul Studenţimii române creştine din Oradea, susținut la 
Congresul gen. studenţesc, ţinut la Craiova în zilele 1—3 Dec. 
1929. Se arată nevoia de a se creia un ceniru universitar 
orădean, 

